અગાઉ ઈડરીયા ગઢ ઉપર દીપડાએ અડધો ડઝન જેટલી બકરીઓના મારણ કર્યાની ઘટના બાદ, અન્ય દીપડાની જોડી રાજચંદ્ર વિહાર તરફ જોવા મળી હતી, અને હવે ઈડર તાલુકાના પુર્વ દિશા તરફ આવેલા વસાઈ ગામમાં ગત રાત્રે ઘરની બહાર લઘુશંકા કરવા નીકળેલા યુવાન ઉપર પાછળથી દીપડાએ હુમલો કરીને તેના જમણા પગના ઢીંચણ ઉપર પંજો માર્યો હતો, આ ઘટનામાં સદ્નસીબે યુવાનનો જીવ બચી ગયો હતો અને તેણે બુમાબુમ કરતાં આસપાસના લોકો જાગી જતાં દીપડો પલાયન થઈ ગયો હતો.